બાઓમેરીયક્સ ઈન્ડિયાના હેડ સુરેશ કુમારે માહિતી આપતાં જણાવ્યું હતું કે, રાજ્યમાં સૌપ્રથમ વખત આ પ્રકારના તાલીમ વર્કશોપનું આયોજન કરવામાં આવ્યું છે. એફડીસીએ અને બાઓમેરીયક્સ ઈન્ડિયાના સંયુક્ત વ્યૂહાત્મક જ્ઞાન ભાગીદારી (સ્ટ્રેટજિક નોલેજ પાર્ટનરશીપ) અંતર્ગત વડોદરા ખાતેની લેબોરેટરીને ગ્લોબલ માઇક્રોબાયોલોજીકલ એડવાન્સ ટેકનોલોજીથી અપગ્રેડ કરી વિકસાવવામાં આવી છે. આ હેતુથી એફડીસીએ અને બાઓમેરીયક્સ વચ્ચે એમઓયુ પણ કરવામાં આવ્યા છે.